AMANAH บวก 3 วันติด! ลุ้นผลงานไตรมาส 4 ออลไทม์ไฮ-ปี 63 โตต่อ
AMANAH บวก 3 วันติด! ลุ้นผลงานไตรมาส 4 ออลไทม์ไฮ-ปี 63 โตต่อ
AMANAH บวก 3 วันติด! ลุ้นผลงานไตรมาส 4 ออลไทม์ไฮ-ปี 63 โตต่อ
21 ม.ค. 2563

บริษัทหลักทรัพย์โนมูระ พัฒนสิน ระบุในบทวิเคราะห์ (21 ม.ค.62) โดยมองว่า บริษัท อะมานะฮ์ ลิสซิ่ง จำกัด (มหาชน) หรือ AMANAH ภาพรวมยังดูดี แนะนำถือต่อรับฐานกำไรไตรมาส 4/62 ทำ New-high หลังกลุ่มธนาคารพาณิชย์มีแนวโน้มเข้มงวดในการปล่อยสินเชื่อมากขึ้น อีกทั้งนโยบายดอกเบี้ยขาลง ทั้งในไทยและต่างประเทศ โดยประเมินว่าหุ้นในกลุ่มผู้ปล่อยสินเชื่อจำนวนทะเบียนรถยนต์ Outperform ได้ต่อเนื่อง แนะนำถือรับฐานกำไรไตรมาส 4/62 ทำ All-time high ต่อเนื่อง และยังมี Upside risk ต่อประมาณการปี 63 หากยอดสินเชื่อใหม่ดีกว่าคาดและควบคุม NPL ได้ต่ำลง
ทั้งนี้คาดกำไรไตรมาส 4/62 ทำจุดสูงสุดใหม่เป็นประวัติการณ์อีกครั้ง  Earnings Preview ไตรมาส 4/62 คาดกำไรสุทธิไตรมาส 4/62 ทำจุดสูงสุดใหม่เป็นไตรมาสที่ 3 ติดต่อกันที่ 73.15 ลบ. ขยายตัว 77% จากช่วงเดียวกันเมื่อปีก่อน, เพิ่มขึ้น 6% จากไตรมาสก่อนขับเคลื่อนจาก แรงหนุนของยอดสินเชื่อใหม่เพิ่มขึ้น แตะจุดสูงสุดใหม่ที่ระดับ 500 ลบ. (กรอบบนของประมาณการ 400-500 ลบ.) เร่งตัวต่อเนื่อง 14% จากไตรมาสก่อน, เพิ่มขึ้น 5% จากไตรมาสก่อน (ไตรมาส 4/61/ไตรมาส 3/62 ยอด 438/477 ลบ.) ส่งผลบวกให้รายได้ดอกเบี้ยสุทธิ ขยายตัวไปในทิศทางเดียวกันที่ 137.61 ลบ. เพิ่มขึ้น 13% จากช่วงเดียวกันเมื่อปีก่อน, 4% จากไตรมาสก่อนจากเดินหน้ากลยุทธ์ เชิงรุก, เพิ่มวงเงินสินเชื่อ, ทีมพนักงานที่มีความเชี่ยวชาญ และคัดเลือกกลุ่มลูกค้าที่มีประสิทธิภาพในการมากขึ้น
ขณะที่ยอดตั้งสำรองหนี้สงสัยจะสูญยืนระดับ 31.2 ลบ. ลดลง 31% จากช่วงเดียวกันเมื่อปีก่อน, ลดลง 2% จากไตรมาสก่อนยังอยู่ในกรอบ 30-35 ลบ.ต่อไตรมาส อย่างไรก็ดี ยังคงจับตาดู NPL Ratio อย่างใกล้ชิด จากอุตสาหกรรมสินเชื่อ (Non-bank) เริ่มส่งสัญญาณตึงตัวต่อเนื่อง แต่ AMANAH ยังบริหารการยึดรถของลูกค้าหนี้เสียได้อย่างรัดกุมส่งผลให้ NPL ratio ยังอยู่ในกรอบที่ยังไม่น่ากังวลยืนระดับ 6.0% (ไตรมาส 3/62: 5.98%)
ทั้งนี้หากกำไรไตรมาส 4/62 เป็นไปตามคาด จะส่งผลให้กำไรทั้งปี 63 ดีกว่าที่คาด 3% (คาด 243.9 ลบ.) และหากมองต่อเนื่องไปปี 63 ประเมินว่า บริษัทตั้ง Target ยอด ปล่อยสินเชื่อใหม่ที่ 2 พันลบ. (ประมาณการ 1.8 พันลบ.) ซึ่งหากยอดสินเชื่อใหม่ในไตรมาส 4/62 สามารถส่งมอบได้ถึง 500 ลบ. จริง มีแนวโน้มที่เราจะปรับยอดประมาณการสินเชื่อใหม่ขึ้น 10% ประกอบกับการตั้งสำรองหนี้เสีย ประเมินไว้ที่ 45-50 ลบ. ต่อไตรมาสในปี 63 อย่างไรก็ดี บริษัทมีความตั้งใจที่จะควบคุมไว้ให้อยู่ในระดับ 30-40 ลบ. ต่อไตรมาส ซึ่งจะเป็น Upside ต่อประมาณการในช่วงถัดไป นอกจากนี้ AMANAH ตั้งเป้าหมายที่จะรักษาระดับ NPL Ratio ไว้ที่ไม่เกิน 6% (ไตรมาส 3/62: 5.98%) ซึ่งคาดว่าจะอยู่ในกรอบ 5.5%-6% ตามลำดับ
ด้าน Valuation: ให้ราคาเป้าหมายที่ 3.88 บาท มีแนวโน้มปรับประมาณการใหม่หลังงบปี 62 คงคำแนะนำถือ มูลค่าพื้นฐานอิงปี 63 ที่ 3.88 บาท อิง PER63 ที่ 14.4 เท่า เหลือ Upside เพียง 10% อย่างไรก็ดี ประมาณการปัจจุบันปี 63 ประเมินไว้แบบ Conservative 1) ยอดสินเชื่อใหม่ต่ำกว่าเป้าหมายของบริษัท10% 2) ยอดตั้งเผื่อสำรองหนี้เสียสูงกว่า 20% ดังนั้น หากในไตรมาส 4/62 เห็นพัฒนาการเชิงบวกของยอดสินเชื่อใหม่ที่แตะระดับ 500 ลบ. และยอดตั้งสำรองหนี้เสียน้อยกว่า 40 ล้านบาท มีแนวโน้มที่จะประเมินและปรับประมาณการกำไรปี 63-64 ขึ้นอีกครั้ง หลังประกาศงบปี 62 (ก.พ. 63)
ขณะที่ราคาหุ้นล่าสุด ณ เวลา 10.15 น. อยู่ที่ระดับ 3.56 บาท ปรับตัวขึ้น 0.02 บาท หรือ 0.56% ด้วยมูลค่าการซื้อขาย 3.45 ล้านบาท โดยเป็นการปรับตัวขึ้น 3 วันติดต่อกันนับตั้งแต่ราคาหุ้นอยู่ทีระดับ 3.48 บาท เมื่อวันที่ 17 ม.ค.63